polyglot-tagger/wikipedia-language-snippets-filtered huggingface dataset:
1978 மார்ச் 18, அன்று சிந்து உயர் நீதிமன்றத்தின் கூடுதல் நீதிபதியாக நியமிக்கப்பட்டார்; 1980 மார்ச் 17, அன்று சிந்து உயர் நீதிமன்றத்தின் நீதிபதியாக நியமிக்கப்பட்டார்.1978 ஆம் ஆண்டில் கராச்சியின் சிண்டிகேட் என்இடி பொறியியல் பல்கலைக்கழகத்தில் சிந்து உயர்நீதிமன்றத்தின் தலைமை நீதிபதியாக பரிந்துரைக்கப்பட்டார். 1980 இல் கராச்சியில் உள்ள அரசு சட்டக் கல்லூரிகளுக்கான ஆளுநர்கள் குழுவில் இடம்பெறுவதற்கு உயர் நீதிமன்றத்தின் செயல் தலைமை நீதிபதியால் பரிந்துரைக்கப்பட்டார்.1985 முதல் 1987 வரையிலான காலத்திற்கு பலூசிஸ்தான் உயர்நீதிமன்றத்தின் செயல் தலைமை நீதிபதியாக செயல்பட்டார். சிந்து உயர்நீதிமன்றத்தின் மூத்த புய்ஸ்னே நீதிபதியாக 1987 முதல் செப்டம்பர் 4, 1988 அன்று சிந்து உயர்நீதிமன்றத்தின் தலைமை நீதிபதியாக உயர்த்தப்பட்டார். 1986 ஆம் ஆண்டில் அமெரிக்காவின் ரெனோ நெவாடாவின் தேசிய நீதித்துறை கல்லூரியில் நீதிமன்ற மேலாண்மை குறித்த படிப்பில் கலந்து கொண்டார்.
இந்த ஆலை மெகா மின் திட்டக் கொள்கையின் கீழ் நிறுவப்பட்டது. முந்தைய தமிழ்நாடு மின்சார வாரியம் மற்றும் தேசிய அனல் மின் நிறுவனம் இவற்றின் கூட்டு முயற்சியில் தேசிய அனல் மின் நிலையம் தமிழ்நாடு எரிசக்தி நிறுவனம் லிமிடெட் அமைக்கப்பட்டது. 2007 ஆம் ஆண்டு செப்டம்பர் 5 ஆம் நாள் வல்லூர் அனல் மின் உலைக்கு அடிக்கல் நாட்டப்பட்டது. இந்த நிறுவனத்தின் உத்தேச கட்டுமான மதிப்பு இந்திய ரூபாயில் 80 பில்லியன்களாகும். 2007 ஆம் ஆண்டு ஆகத்து 13 இல் மாநிலத்தில் இயங்கிக் கொண்டிருக்கும் மின் சாதன தயாரிப்பாளர்களில் ஒன்றான பாரத மிகுமின் நிறுவனமானது முதல் நிலை உலை கட்டுமானத்திற்கான மின்னாக்கிகள் மற்றும் சுழலிகள் வழங்குவதற்காக இந்திய ரூபாயில் 19,900 மில்லியன் ரூபாய்கள் வழங்கப்பட்டது.
2014 ஆம் ஆண்டு சனவரி மாதத்தில் இந்த அனல் மின் நிலையத்தில இருந்த அலகுகள் 24.09 மில்லியன் யூனிட்கள் மின்சாரத்தை உற்பத்தி செய்து ஒரு சாதனை அளவை எட்டின. இந்தத் திட்டம் நாளொன்றுக்கு ஏறத்தாழ 24 மில்லியன் யூனிட்கள் மின்சாரத்தை மின் பகிர்மான கட்டமைக்குத் தயாரித்துத் தருகின்றது. இத்திட்டத்தால் அதிகமாகப் பயன்பெறும் மாநிலம் தமிழ்நாடு ஆகும். அதாவது மொத்த உற்பத்தியில் 75 விழுக்காடு மின்சாரமானது தமிழ்நாட்டிற்கே வழங்கப்படுகிறது. எஞ்சியுள்ள மின்சாரமானது ஆந்திரப் பிரதேசம், கருநாடகம், கேரளம் மற்றும் புதுச்சேரி ஆகிய மாநிலங்களுக்கும் பகிர்ந்தளிக்கப்படுகிறது.
வல்லூர் அனல் மின் நிலையம் இந்தியாவில் சென்னைக்கு அருகில் உள்ள திருவள்ளூர் மாவட்டம், அத்திப்பட்டு புதுநகரில் அமைந்துள்ள அனல் மின் நிலையம் ஆகும். இந்த மின் உலையானது, தேசிய அனல் மின் நிறுவனத்தால் இயக்கப்படும் நிறுவனம் ஆகும். இது தேசிய அனல் மின் நிறுவனம் மற்றும் தமிழ்நாடு மின்சார வாரியம் ஆகியோரின் கூட்டு முயற்சியாகும். இந்நிறுவனமானது 500 மெகாவாட் மின் உற்பத்தித் திறன் கொண்ட மூன்று அலகுகளைக் கொண்டுள்ளது.
இந்த மின் உலையானது 4.62 மெட்ரிக் டன் நிலக்கரியை ஓராண்டிற்கு உற்பத்திக்காக எடுத்துக் கொள்கிறது. இந்த உலைக்கான நிலக்கரியானது ஒடிசாவிலிருந்து கப்பல் மூலமாகஎண்ணூர் துறைமுகத்திற்கு கொண்டு வரப்படுகிறது. அங்கிருந்து சுமை நகர்த்தும் சாதனக் குழாய்கள் மூலமாகக் கொண்டு வரப்படுகிறது.
இந்த அனல் மின் நிலையமானது எண்ணூர் சிறுகுடா அத்திப்பட்டு புதுநகர் தொடருந்து நிலையம், எண்ணூர் துறைமுகத்தின் தென்மேற்குப் பகுதி ஆகிய பகுதிகளுக்கிடையிலான முக்கோண வடிவிலான நிலப்பகுதியில் அமைந்துள்ளது.
இந்த வலைதொடரில் ஓம் பிரகாஷ் என்ற காதாபாத்திரத்தில் நடுநிசி நாய்கள், மங்காத்தா, ஏழாம் அறிவு, வேதாளம், ஜீரோ போன்ற திரைப்படங்களில் நடித்த நடிகர் அஸ்வின் ககுமனு என்பவர் கதாநாயகனாக நடிக்க இவருக்கு ஜோடியாக நடிக்க இவருக்கு ஜோடியாக காதலில் விழுந்தேன், வம்சம் மற்றும் நீர்ப்பறவை போன்ற திரைப்படங்களில் நடித்த நடிகை சுனைனா என்பவர் நிலா என்ற கதாபாத்திரத்தில் நடித்துள்ளார். இந்த தொடர் இருவரின் முதல் வலைத் தொடர் என்பது குறிப்பிடத்தக்கது. இவர்களுடன் சேர்ந்து வம்சம் , முப்பொழுதும் உன் கற்பனைகள் போன்ற திரைபபடங்களில் நடித்த நடிகை அனுபமா குமார் என்பவர் தேவி என்ற கதாபாத்திரத்திலும் நடிகை மிஷா கோஷல் மீரா என்ற கதாபாத்திரத்திலும் மற்றும் சன் தொலைக்காட்சி தொகுப்பாளி பவித்ரா யமுனா என்ற கதாபாத்திரத்திலும் நடித்துள்ளார்கள்.
நிலா நிலா ஓடி வா என்பது 2018 ஆம் ஆண்டு வியு என்ற இணையதளத்தில் வெளியான தமிழ் காதல் நகைச்சுவை மற்றும் பரபரப்பூட்டும் வலைத்தொடர் ஆகும். இந்த தொடரை நந்தினி என்பவர் இயக்க, ஓம் பிரகாஷ் என்ற கதாபாத்திரத்தில் நடிகர் அஸ்வின் ககுமனு நடிக்க இவருக்கு ஜோடியாக நிலா என்ற கதாபாத்திரத்தில் நடிகை சுனைனா நடிக்க, இவர்களுடன் சேர்ந்து அனுபமா குமார், மிஷா கோஷல், ஸ்ரீகிருஷ்ணா தயால், அபிஷேக் வினோத், அஸ்வத் சந்திரசேகர், கேப்ரியெல்லா செல்லஸ், ஷிரா கார்க், ஹரிஷ் சி.கே, பவித்ரா,மற்றும் வினோ ஆகியோர் நடித்துள்ளார்கள். இந்த தொடரை இயக்கிவர் திரு திரு துறு துறு என்ற திரைப்படத்தை இயக்கியுள்ளார் என்பது குறிப்பிடத்தக்கது. இந்த தொடர் சூலை 24, 2018 முதல் அக்டோபர் 5 வரை மொத்தமாக 13 அத்தியாயங்களுடன் வியு என்ற இணையத்தில் வெளியானது.
அதே தருணம் அலெக்ஸல் காட்டேரியான நிலா மறுபடியும் மனதினாக வர ஆசைப்படுகின்றார். ஸ்லேயர்ஸ் என்ற குழு மிருகங்களிடமிருந்து இரத்தத்தை எடுத்து காட்டேரிக்கு வழங்கிவருகின்றது. அவர்களின் உதவியை நாடும் நிலா, ஓமுக்கு தனது நண்பியான 125 வருட காட்டேரியை அறிமுகப்படுத்த முயல்கின்றார் ஆனால் அவர் ஓம் ஒரு மனித இனம் என்பதால் அவரை நிராகரிக்கிறார். இதற்க்கு பிறகு காட்டேரிக்கும் மனிதனுமான ஓமுக்கும் நடக்கும் யுத்தத்தில் கடைசியில் ஓமுமும் காட்டேரியாக மாறுகிறார்.
இந்த தொடரின் கதை பச்சை குத்தும் கலைஞரான ஓம் தனது தொழிலை சென்னையின் புறநகர் பகுதிதியில் புதிதாக துவங்குகிறார். அந்த தருணம் தனது கல்லூரி காலத்தில் காதலித்த பெண்ணான நிலாவை சந்திக்கின்றார் ஆனால் அவருக்கு காட்டேரி தாக்கியதன் மூலம் பழைய நினைவுகளை மறக்குகின்றார். இதற்க்கு பிறகு காட்டேரியான நிலவும் மனிதனுமான ஓமுக்கும் இடையில் காதல் மலர்கின்றது.
கோரம் மாகாணமானது மலைகள் மற்றும் உயர் பீடபூமி போன்றவை சேர்ந்த பகுதி ஆகும். இவற்றில் சில பகுதிகளில் கோசலர்மக் மற்றும் யேசிலர்மக் ஆறுகள் பாய்கின்றன. மாநகரம் மற்றும் நகரங்களிலிருந்து வரும் உல்லாசப் பயணிகள் மலை ஏற்றம், வன நடை போன்றவை மேற்கொள்ளத்தக்க கவர்ச்சிகரமான உயர்ந்த புல்வெளி மற்றும் மலைப்பகுதிகளைக் கொண்டதாக இந்த மாகாணத்தில் உள்ளது. மேலும் இந்த கோரம் பகுதியானது பூமியின் புவியியல் மையம் என்றும் அழைக்கப்படுகிறது. 2003 ஆம் ஆண்டில், ஹோல்கர் ஐசன்பெர்க்கின் திருத்தப்பட்ட கணக்கீடு ஒவ்வொரு 2' தரவு புள்ளிகளுடன் உயர் தெளிவுத்திறன் கொண்ட 2 உலகளாவிய டிஜிட்டல் உயர மாதிரியை பயன்படுத்தி 40 52′ 34 34′ இன் துல்லியமான முடிவுக்கு வழிவகுத்தது கோரம், துருக்கி பகுதியில், உட்ஸின் கணக்கீட்டை உறுதிப்படுத்தியது.
பிற்காலத்தில் கோரம் மற்றும் அதன் சுற்றுவட்டாரங்கள் இட்டைடு பேரரசின் ஆதிக்கத்தில் இருந்ததன.மேலும் போனாஸ்கேல் மாவட்டத்தில் அனடோலியாவின் மிக முக்கியமான ஹிட்டிட் தளங்களில் அத்துசா ஒன்றாகும். இது யுனெஸ்கோ உலக பாரம்பரிய பட்டியலில் இபட்மெற்ற பகுதியாகும். அத்துசா கி.மு. 1700 முதல் கி.மு. 1200 வரை இட்டைடு பேரரசின் தலைநகரமாக இருந்தது. மற்ற முக்கியமான இட்டைடு தளங்களாக யசாலகாயா மற்றும் அலகாஹாய்கில் உள்ள திறந்தவெளி கோயில்கள் போன்றவை அடங்கும்; அரச கல்லறைகள்; மற்றும் இட்டைடுகளுக்கும் பண்டைய எகிப்தியர்களுக்கும் இடையிலான வர்த்தக தொடர்புகளை நிரூபிக்கும் வரைப்பட்டி உட்படவை போனாஸ்கியின் அகழ்வாராய்ச்சிகளில் கிடைத்துள்ளன.
கோரம் மாகாணம் என்பது துருக்கியின் கருங்கடல் பிராந்தியத்தில் உள்ள ஒரு மாகாணமாகும். கருங்கடல் பாராந்தியத்தில் உள்ள நிலப்பகுதி என்றாலும் இது கடற்கரையை ஒட்டி இல்லாமல் சற்று உள்நாட்டில் உள்ள பகுதியாகும். மேலும் கருங்கடல் கடற்கரையை விட மத்திய அனடோலியாவின் சிறப்பியல்புகளைக் கொண்டுள்ளது. அதன் மாகாண தலைநகரம் கோரம் நகரம் ஆகும். இதன் போக்குவரத்துக் குறியீடு 19 ஆகும்.
பழங்கற்கால, கற்காலக் காலத்திலும், செம்புக்காலத்தின் நான்கவது கட்டத்திலும் கோரம் பகுதியில் குடியேற்றங்கள் இருந்ததாக அகழ்வாராய்ச்சிகள் தெரிவிக்கின்றன. இந்த காலங்களின் எச்சங்கள் , மற்றும் இல் காணப்படுகின்றன.
பின்னர் மற்ற நாகரிகங்களைச் சேர்ந்த இனத்தவர்கள் வந்தனர்: பிரிகியர்களில் வெளியேறியவர்கள் தவிர எஞ்சியவர்கள் கோரமின் வடக்கு பகுதியில் உள்ளனர்.
தமிழ்நாடு அரசு போக்குவரத்துக் கழகம் - கும்பகோணம் என்பது தமிழ்நாடு அரசின் போக்குவரத்து துறையின் கீழ் செயல்படும் தமிழ்நாடு அரசுப் போக்குவரத்துக் கழகத்தில் ஓர் மிகப்பெரிய கிளை பொதுத்துறை நிறுவனம் ஆகும். இந்த போக்குவரத்து கழகக் கோட்டமே தமிழ்நாடு மட்டுமின்றி பாண்டிச்சேரி, கேரளா, கர்நாடகா, ஆந்திரா, தெலுங்கானா என தென்னிந்திய மாநிலங்களைக் காட்டிலும் மிகப்பெரிய அரசுப் போக்குவரத்துக் கழகக் கோட்டம் ஆகும். தமிழ்நாட்டில் இயங்கும் அரசுப்போக்குவரத்துக் கழகங்களிலேயே இக்கோட்டத்தின் தலைமையிடம் மட்டுமே ஒரு மாவட்டதின் தலைமையிடத்தில் அமையாமல் இருக்கிறது.
அரசுப் பேருந்துகள் என்ற சிந்தனையோடு தனியார் பேருந்துகளை நாட்டுடைமையாக்கும் திட்டத்தை அப்போதைய போக்குவரத்துத் துறை அமைச்சராக இருந்த கலைஞர். கருணாநிதி கொண்டு வந்தபோது கும்பகோணத்தில் இயங்கிய தனியார் பேருந்துகள் நாட்டுடைமையாக்கப்பட்டு சோழன் போக்குவரத்துக்கழகமாக பரிணமித்தது. இதன் தலைமையகம் கும்பகோணத்தில் அமைந்தது.
ஆகிய மாவட்டங்களில் பேருந்து சேவையை வழங்குகிறது. இது தவிர , திருப்பூர்,ஈரோடு, சேலம், திருநெல்வேலி, தூத்துக்குடி, மதுரை,கோயம்புத்தூர் , சென்னை ஆகிய முக்கிய மாவட்டங்களுக்கு அதிகமாக பேருந்துகளை இயக்குகிறது. இது தவிர மற்ற மாவட்டங்களுக்கு குறைவான பேருந்துகளை மட்டுமே இயக்குகிறது.
தென்னிந்திய மாநிலங்களிலேயே மிகப்பெரிய அரசுப் போக்குவரத்து கழகமாக கும்பகோணம் போக்குவரத்து கழகம் விளங்குகிறது. இந்த போக்குவரத்து கழகம் கீழ்கண்ட மாவட்டங்களிலும், தீவு பிரதேசத்திலும், யூனியன் பிரதேசத்திலும் தனது சேவையை வழங்குகிறது
என கிட்டத்தட்ட 4,000க்கும் அதிகமான பேருந்துகளை இந்த கழகம் கொண்டுள்ளது. இது தமிழக போக்குவரத்து துறையின் கீழ் இயங்கும் அரசுப் போக்குவரத்து கழகத்தில் 49% பேருந்துகளை கொண்டுள்ளது.
தமிழ்நாடு அரசு போக்குவரத்துக் கழகத்தில் கும்பகோணம் மற்றும் விழுப்புரம் ஆகிய இரு கோட்டங்களும் 10க்கும் அதிகமான மாவட்டங்களில் தனது கிளைகளை கொண்டுள்ளது.
இந்தக் கவிதையானது மற்ற எழுத்துக்களிடையே கிடைத்த இடைவெளியில் மத்தியான நேரத்தில் எழுதப் பட்டது. இக்கவிதை எழுதப்பட்ட மேசையானது மேல் அறையில் மரங்கள் அடர்ந்த மலையை நோக்கி இருக்கும் சன்னலுக்கு அருகில் இருந்தது. இது ஒரு சிறிய குறிப்பேட்டில் எழுதப்பட்டு இருந்தது அந்த குறிப்பேட்டில் அவரது தகப்பனாரும் தாயாரும் எழுதிய பல கவிதைகளும் கவிதை இயற்றப்பட்ட நாளும் இருந்தது. இந்தக் குறிப்பேட்டின் ஒரு பக்கத்தில் ‘ட்ரீஸ்’ கவிதையின் முதல் இரு வரிகளும் எழுதப்பட்ட தேதியான பெப்ருவரி 2, 1913 காணப்படுகின்றன, குறிப்பேட்டின் சில பக்கங்களுக்குப் பிறகு மற்றொரு பக்கத்தில் கவிதையின் அனைத்து வரிகளும் காணப்படுகின்றன. இந்த கவிதையானது குடும்பத்தில் அனைவருக்கும் பிரியமான அவரின் மனைவியின் தாயார் திருமதி. ஹென்றி மில்ஸ் அல்டன் அம்மையாருக்கு சமர்ப்பிக்கப்பட்டு உள்ளது
கில்மரின் மூத்த மகன் கென்டன் அவர்கள் கூற்றுப் படி "மரங்கள்" எழுதப்பட்டது பெப்ருவரி 1913 ஆம் வருடம் ஆகும். கில்மரின் குடும்பம் தென்மேற்கு பகுதியில் உள்ள ஏர்மவுண்ட் ரோடும் ஆர்மர் ரோடும் ஒன்றையொன்று குறுக்கிட்டுச் சந்திக்கும் இடத்தில் உள்ள மாவா எனும் பகுதியில் இருந்த ஒரு வீட்டில் ஐந்து வருடங்கள் இருந்தனர் அந்த வீடு ரம்போ பள்ளத்தாக்கை நோக்கி இருந்தது.
ஒரு குழந்தையாக இருந்த சமயத்தில் இருந்தே அக்தர் நூல்களை வாசிப்பதில் விருப்பம் கொண்டவராக இருந்தார்.இவர் செலவைக் குறைப்பதற்காக இந்தியில் நூல்களை வாங்கினார். பெரும்பானமையான நூல்கள் தேவநாகிரி எழுதுக்களால் எழுதப்பட்டிருந்தது. இவருக்கு உருது வாசிக்கத் தெரியத காரணத்தினாலும் இவர் இந்தியில் நூல்களை வாங்கினார். இவரின் பன்னிரெண்டாவது வயதில், பள்ளி நூலகத்தை ஒழுங்கமைக்க உதவுமாறு அவரது பள்ளி ஆசிரியர் அவரிடம் கேட்டார். மேலும் அவரது ஆசிரியர் இந்தியினை கட்டாயமாக படிக்க வேண்டும் எனவும் அறிவுறுத்தினார். அதைப் படிப்பது மட்டுமல்லாமல் அதனை எழுதவும் கற்றுக் கொண்டார். பராஜித் எனும் கதையினை இவர் இந்தியில் எழுதினார். மேலும் அதனை மாதுரி பதிப்பகம் வெளியிட்டது. அப்போது அவருக்கு வயது 16 ஆகும்.
அக்தர் உசைன் 1912 இல் பிரித்தானியவின் இந்தியப் பேரரசின் ராய்ப்பூர் மாவட்டத்தில் பிறந்தார். தற்போது இந்தப் பகுதி இந்தியாவின் சத்தீஸ்கரில் உள்ளது. இவரின் தந்தை சையத் அக்பர் உசைன் ஒரு பொறியாளராக இருந்தார். அவரது தாயார் மும்தாசுன்னிசா பெண்கள் பத்திரிகைகளில் வெளியீட்டாளராக இருந்தார். அக்தருக்கு மூன்று வயதாக இருந்தபோது அவரின் தாய் இருபத்தி ஆறாவது வயதில் இறந்தார்.
முனைவர் அக்தர் உசைன் முனைவர் அக்தர் உசைன் ராய்புரி என்றும் அழைக்கப்படும் இவர் ஒரு பாகிஸ்தான் அறிஞர், பத்திரிகையாளர் மற்றும் அகராதி எழுத்தாளர் ஆவார் . ட தி டஸ்ட் ஆஃப் தி ரோட்: எ டிரான்ஸ்லேஷன் ஆஃப் கார்ட்-இ-ராவின் புத்தகத்தின் ஆசிரியரும் ஆவார். அவர் இறந்த பல ஆண்டுகளுக்குப் பிறகு இந்த நூல் ஆங்கிலத்தில் மொழிபெயர்க்கப்பட்டது.
உருது மற்றும் இந்தி தவிர சமஸ்கிருதம், பெங்காலி, பாரசீக, ஆங்கிலம் மற்றும் பிரஞ்சு ஆகிய மொழிகளிலும் இவர் புலமை பெற்றிருந்தார்.
ரீடா இசையமைப்பாளர் டி. இம்மானுடன் தனது இசை வாழ்க்கையைத் தொடங்கினார். கல்லூரிக்குப் பிறகு ரீடா பதிவு செய்த இசையை கேட்டு அவரிடம் இமான் தொடர்பு கொண்டார். "ஆணை" திரைப்படத்தில் இடம் பெற்ற "எந்தன் வருங்கால வீட்டுக்காரனே" என்ற முதல் பாடலுக்குப் பின்னர் தென்னிந்திய மொழிகளில் 300 பாடல்கள் மற்றும் விளம்பரங்களுக்கும் பாடியுள்ளார். . வில்லு படத்தில் "வாடா மாப்பிள்ள" என்ற பாடல் அவருக்கு பெரிய வெற்றியைத் தந்தது. பின்னர் "கந்தசாமி" படத்திற்காக "அலெக்ரா" மற்றும் "மாம்போ மாமியா" என்ற பாடல்களை பாடினார். அவர் "அலெக்ரா" பாடலுக்காக பிலிம்பேர் விருதிற்குப் பரிந்துரைக்கப்பட்டார். அவரது பாடலான "வாடா மாப்பிள்ள" ரேடியோ மிர்ச்சி இசை விருதுகளில் ஆண்டின் சிறந்த பாடலை வென்றது. பின்னர் மணிசர்மா இசையில் அதிதி படத்தில் "கில்லாடிகோனா", கீரவாணி இசையில் பஞ்சதாரா பொம்மா பொம்மா போன்ற பாடல்களுக்காக மீண்டும் ரேடியோ மிர்ச்சி ஆண்டின் சிறந்த பாடல் விருது அளிக்கப்பட்டது.
சென்னை, மைலாப்பூரில் உள்ள பி.எஸ் சீனியர் உயர் நிலைப் பள்ளியில் ஆரம்பக் கல்வியைக் கற்ற ரீடா, ஸ்டெல்லா மாரிஸ் கல்லூரியில் வடிவமைப்பில் இளங்கலை படிப்பை முடித்துவிட்டு, தன் தாயையும் சகோதரியையும் பின்பற்றிச் சென்றார். கல்லூரியில் இருந்த அவர் மற்ற இசைபாணிகளின் மேல் நாட்டம் கொண்டு அதைக் கண்டறிந்து, வணிக ரீதியிலும், மேற்கத்திய பாணியிலும் அதை பரிசோதித்தார். இவர் ஒரு கணிணி வரைகலைஞர் மற்றும் விஷுலைசர் மற்றும் உத்தோபிக் என்று அழைக்கப்படும் ஒருங்கிணைந்த தனிப்பட்ட நிபுணர்களின் வடிவமைப்பு அரங்கத்தின் இணை நிறுவனர் ஆவார்.
ரீடா தமிழ்நாட்டில் சென்னையில் பிறந்தார். வாழ்க்கையில் ஆரம்பகாலத்தில் அவர் தனது ஐந்து வயதில் பாரம்பரிய கர்நாடக இசையினைப் பயின்றார். அவரது தாயார் லலிதா தியாகராஜன் சென்னையில் ஒரு மூத்த விரிவுரையாளரும் கலைஞரும் ஆவார். அவரது தந்தை பிரபலமான இந்திய நாளேட்டில் பணிபுரிந்து வருகிறார். ரீடாஇந்துஸ்தானி இசையைக் கற்கத் தொடங்கினார். சென்னையில் புகழ்பெற்ற ஆசிரியர்களிடம் பயிற்சி பெற்றார். அவரது சகோதரி பாரம்பரிய கர்நாடக இசை பயிற்சியாளர் மற்றும் வடிவமைப்பு ஆலோசனை வர்த்தக நிறுவனத்தை நிர்வகிக்கிறார்.
ரீடா தியாகராஜன் என்கிற சுசரித்ரா தியாகராஜன் 1984, ஜூன் 10 அன்று பிறந்த ஒரு இந்திய பின்னணிப் பாடகர் ஆவார்."ரீடா" எனவும் அறியப்படும் இவர் தமிழ், தெலுங்கு, கன்னடம் மற்றும் மலையாளத் திரைப்படங்களில் பாடியுள்ளார்.
குவாசி நூருல் அசன் சோஹன் ஓர் வங்காளதேசத் துடுப்பாட்ட வீரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் ஆகிய போட்டிகளில் விளையாடி வருகிறார்.மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2010 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2011 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2016 ஆம் ஆண்டில் இவர் சர்வதேச அளவில் வங்காளதேச அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4046 ஓட்டங்களையும் , பட்டியல் அ போட்டிகளில் 2420 ஓட்டங்களையும் எடுத்தார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். இவர் வங்காளதேச துடுப்பாட்ட அணியின் முதனமைக் குச்சக் காப்பாளராக உள்ளார். இவர் வங்காளதேசத்தின் குல்னாவில் பிறந்தார்.
2016 ஆம் ஆண்டில் இவர் சிம்பாப்வே துடுப்பாட்ட அணிக்கு எதிரான துடுப்பாட்டத் தொடரில் விளையாடுவதற்காகத் தேர்வானார். சனவரி 15 இல் சிம்பாப்வே அணிக்கு எதிரான இருபது20 போட்டித் தொடரில் இவர் அறிமுகமானார்.
மகதான் 1930 ஆம் ஆண்டில் நாகாயெவோவின் குடியேற்றத்திற்கு அருகிலுள்ள மகதான் நதி பள்ளத்தாக்கில் நிறுவப்பட்டது . ஸ்டாலின் காலத்தில், தொழிலாளர் முகாம்களுக்கு அனுப்பப்பட்ட கைதிகளுக்கான ஒரு முக்கிய போக்குவரத்து மையமாக மகதான் இருந்தது. 1932 முதல் 1953 வரை, இது டால்ஸ்ட்ராய் அமைப்பின் நிர்வாக மையமாக இருந்தது - இது ஒரு பரந்த மற்றும் மிருகத்தனமான கட்டாயதொழிலாளர் முகாம் ஆகும். இந்த நகரம் பின்னர் கோலிமா பிராந்தியத்தில் வெட்டப்பட்ட தங்கம் மற்றும் பிற உலோகங்களை ஏற்றுமதி செய்வதற்கான துறைமுகமாக செயல்பட்டது. இப்பகுதியில் விரிவடைந்துவரும் சுரங்க நடவடிக்கைகளுக்கான வசதிகள் விரைவாக உருவாக்கப்பட்டதால் அதன் அளவு மற்றும் மக்கள் தொகை விரைவாக வளர்ந்தது. அதற்கு 1939 ஜூலை மாதம் 14 அன்று நகர அந்தஸ்து வழங்கப்பட்டது .
மகதானை அமெரிக்க துணைத் தலைவர் ஹென்றி வாலஸ் மே 1944 இல் பார்வையிட்டார். அவர் தனது ரகசியப் பணிக்கான ஒரு இடமாக எடுத்துக் கொண்டார், கைதிகளால் செய்யப்பட்ட கைவேலைகளைப் பாராட்டினார், பின்னர் இந்த நகரத்தை டென்னசி பள்ளத்தாக்கு ஆணையம் மற்றும் ஹட்சனின் பே நிறுவனம் ஆகியவற்றின் கலவையாக அழைக்கப்பட்டது. 1944 கோடையில் சோவியத் யூனியனுக்கான வாலஸின் ஒத்துழைப்பு நிலைப்பாடு அமெரிக்காவின் ஜனநாயகக் கட்சியை துணைத் தலைவராக மறுபெயரிடுவதை ஊக்கப்படுத்தியது, இது அவருக்கு பதிலாக ஹாரி ட்ரூமனைத் தேர்ந்தெடுப்பதற்கு வழிவகுத்தது.
கப்பல் கட்டும் மற்றும் மீன்பிடித்தல் முக்கிய தொழில்கள் ஆகும். இந்த நகரத்தில் ஒரு துறைமுகமும் மற்றும் ஒரு சிறிய சர்வதேச விமான நிலையமான சோகோல் விமான நிலையமும் உள்ளது . மகதான் நெடுஞ்சாலை எண்13அருகில் ஒரு சிறிய உள்நாட்டு விமான நிலையமும் உள்ளது . செப்பனிடப்படாத கோலிமா நெடுஞ்சாலை மகதானில் இருந்து மேல் கொலிமா ஆற்றின் வளமான தங்க சுரங்கப் பகுதிக்கும் பின்னர் யாகுட்ஸ்க்கும் செல்கிறது .
மகதான் என்பது ஒப்லாஸ்டின் நிர்வாக மையமாகும் . நிர்வாகப் பிரிவுகளின் கட்டமைப்பிற்குள், இது சோகோல் மற்றும் அப்தார் நகர்ப்புற வகை குடியேற்றங்களுடன் சேர்ந்து, மகதானின் நிர்வாக அலகுக்கு முக்கியத்துவம் வாய்ந்த நகரமாக மாவட்டங்களுக்கு சமமான அந்தஸ்துடன் இணைக்கப்பட்டுள்ளது. ஒரு நகராட்சி பிரிவாக, மகதானின் முக்கியத்துவம் வாய்ந்த ஓப்லாஸ்ட் நகரம் மகதான் நகர்ப்புற ஓக்ரக் என இணைக்கப்பட்டுள்ளது .
மகதான் என்பது உருசியாவில் உள்ள ஒரு துறைமுக நகரம் ஆகும் மகதான் மாகாணத்தின் நிர்வாக மையமாகவும் உள்ளது அமைந்துள்ள ஒக்கோத்ஸ்க் கடலில் உள்ள நாகாயெவோவ் கரையில் அமைந்துள்ளது. மேலும் கோலிமா பிராந்தியத்தின் நுழைவாயிலும் ஆகும் . 2010 மக்கள் தொகை கணக்கெடுப்பின்படி இதன் மக்கள் தொகை: 95,982 பேர் ஆகும்.
நுண் கலை மற்றும் பீங்கான் பொருள்கள் அருங்காட்சியகத்தின் கட்டிடம் ஜனவரி 12, 1870 ஆம் நாளன்று நிறைவு பெற்றது. இந்தக் கட்டடத்தில் முன்பு நீதிமன்றம் இயங்கி வந்தது. இந்த கட்டிடம் பலீஸ் வான் ஜஸ்டிடி என்று அழைக்கப்பட்டது. ஜப்பானிய ஆக்கிரமிப்பின் போது, இந்த கட்டிடம் எனப்படும் ராயல் நெதர்லாந்தின் கிழக்கிந்திய கம்பெனி நிர்வாகத்தால் பயன்படுத்தப்பட்டு வந்தது. பின்னர் இந்தோனேசியாவின் சுதந்திரத்திற்குப் பிறகு, இந்தோனேசிய இராணுவத்தினரின் தங்கும் இடமாகவும், தளவாடங்கள் வைப்பதற்கான கிடங்காகவும் பயன்படுத்தப்பட்டது. 1967 ஆம் ஆண்டில், இந்த கட்டிடம் மேற்கு ஜகார்த்தா மேயர் அலுவலகமாக பயன்படுத்தப்பட்டது. 1974 ஆம் ஆண்டில், இந்த கட்டிடம் ஜகார்த்தா அருங்காட்சியகம் மற்றும் வரலாற்றுத் துறையின் அலுவலகமாக பயன்படுத்தப்பட்டது. ஆகஸ்ட் 20, 1976 ஆம் நாளன்று ஜனாதிபதி சோஹார்ட்டோவா அவர்களால் இந்த கட்டிடம் நுண்கலை மற்றும் பீங்கான் அருங்காட்சியம் என்ற பெயரில் அதிகாரப்பூர்வமாக திறந்து வைக்கப்பட்டது.
இந்தோனேசியாவின் பாரம்பரிய கைவினைப்பொருட்கள் இந்த நுண்கலை மற்றும் பீங்கான் அருங்காட்சியத்தில் காட்சிக்கு வைக்கப்பட்டுள்ளன. இந்த அருங்காட்சியகத்தில் இந்தோனேசிய ஓவியர்களான ரொமாண்டிக் ஓவியர் ராடென் சலே மற்றும் உணர்வு வெளிப்பாட்டு ஓவியர் அஃபாண்டி ஆகியோரின் ஓவியங்கள் காட்சிக்கு வைக்கப்பட்டுள்ளன. இந்தோனேசிய நுண்கலை வரலாற்றில் முக்கியமான காலகட்ட வரிசை முறையில் இந்த ஓவியங்கள் காட்சிப்படுத்தப்பட்டு அமைக்கப்பட்டுள்ளன. தி ரேடன் சலேஹ் காலத்தைச் சார்ந்த அறை , ஹிந்தியா ஜெலிடா அறை , பெர்சாகி அறை , ஜப்பானிய ஆக்கிரமிப்புக் கால அறை , பெண்டிரியன் சங்கர் அறை , உண்மைத்தன்மையின் பிறப்பு அறை , மற்றும் தற்கால கலை அறை .
நுண்கலை மற்றும் பீங்கான் பொருள்கள் அருங்காட்சியகம் இந்தோனேசியாவின் ஜகார்த்தாவில் உள்ள ஒரு அருங்காட்சியகம் ஆகும். இந்த அருங்காட்சியக்ததில் இந்தோனேசியாவின் பாரம்பரிய நுண்கலை மற்றும் பீங்கான் பொருள்கள் காட்சிக்கு வைக்கப்பட்டுள்ளன. இந்த அருங்காட்சியகம் ஃபகாஹில்லா சதுக்கத்தின் கிழக்குப் பகுதியில், ஜகார்த்தா வரலாற்று அருங்காட்சியகம் மற்றும் வயாங் அருங்காட்சியகத்திற்கு அருகில் அமைந்துள்ளது.
இந்தோனேசியாவின் பல்வேறு பகுதிகளைச் சார்ந்த பீங்கான் பொருள்கள் இங்கு காட்சிப்படுத்தப்பட்டுள்ளன. மேலும் பாரம்பரிய மட்பாண்ட, பீங்கான் பொருள்களும் இந்த அருங்காட்சியகத்தில் காட்சிக்கு வைக்கப்பட்டுள்ளன. சீனா, தாய்லாந்து, வியட்நாம், ஜப்பான் மற்றும் ஐரோப்பாவிலிருந்து ஆகிய நாடுகளைச் சேர்ந்த பீங்கான் பொருள்களின் சேகரிப்புகளும் இங்கு காட்சியில் உள்ளன.
பாதின் வெப்பமான பாலைவன காலநிலையைக் கொண்டுள்ளது . மார்ச் முதல் அக்டோபர் வரை ஆண்டின் எட்டு மாதங்கள் வீசும் கடல் காற்று காரணமாக மாவட்டத்தின் காலநிலை மிதமானதாக அமைந்துள்ளது, இதனால் இங்கு பாக்கித்தானின் மற்ற பகுதிகளை விட வெப்பம் குறைவாகவும் ஓரளவு குளிராக உள்ளது. மழைக்காலத்தில், வானம் மேகமூட்டத்துடன் காணப்படுகிறது, ஆனால் மிகக் குறைந்த மழைப்பொழிவு உள்ளது. கோடைக்காலம் பொதுவாக ஈரப்பதமாக இருக்கும். பாதினில் குளிர்காலம் நவம்பர் தொடக்கத்தில் இருந்து தொடங்குகிறது, ஈரமான கடல் காற்றிலிருந்து வறண்ட மற்றும் குளிர்ந்த வடகிழக்கு காற்றுக்கு திடீர் மாற்றம் ஏற்படுகிறது, இந்த இயற்கை விளைவு காரணமாக வெப்பநிலையில் உடனடி வீழ்ச்சி ஏற்பட்டு கடலில் சூறாவளிகள் மற்றும் வெள்ள அபாயம் ஏற்படுகிறது.
பாதின் என்பது பாக்கித்தானின் சிந்து மாகாணத்தில் உள்ள பாதின் மாவட்டத்தின் முக்கிய நகரம் மற்றும் தலைநகரம் ஆகும். இது சிந்து நதிக்கு கிழக்கே அமைந்துள்ளது . இப்பகுதி சதுப்பு நிலமாகவும், வளமானதாகவும், நெல் வளர்ப்பதற்கு ஏற்றதாகவும் உள்ளது. சில எண்ணெய் வயல்கள் ஊருக்கு அருகில் அமைந்துள்ளன. பாதின் மாவட்டத்தின் முக்கிய நகரம் பாதின். 1998 இல் நகரத்தின் மக்கள் தொகை 61,302 என்ற அளாவில் இருந்தது. சர்க்கரை உற்பத்தியின் காரணமாக பாதின் பெரும்பாலும் 'சர்க்கரை மாவட்டம்' என்று அழைக்கப்படுகிறது.
பாதின் மாவட்டம் 1975 ஆம் ஆண்டில் நிறுவப்பட்டது, இதில் ஐந்து தாலுகாக்கள் உள்ளன: பாதின், மாத்லி, சாகீத் பசல் ராகு, தல்கார் மற்றும் தாந்தோ பாகோ மற்றும் 46 வட்டார சபைகள் 14 வருவாய் வட்டங்கள், 111 தபாஸ் மற்றும் 535 டெக்ஸ் ஆகியவை உள்ளன. இந்த மாவட்டம் வடக்கில் ஐதராபாத் & மிர்புகாஸ் மாவட்டத்தின் எல்லையாக உள்ளது. கிழக்கில் தார்பர்கர் & மிர்புர்காஸ், மேற்கில் ஐதராபாத் மற்றும் தட்டா மாவட்டம் மற்றும் தெற்கில் இந்தியாவின் கட்ச் மாவட்டம், இது இந்தியாவுடன் சர்வதேச எல்லையை கொண்டுள்ளது.
இந்த பகுதிகளில் உள்ள குடிமக்களுக்கு கல்விக்கான அணுகலை வழங்க சிந்து பல்கலைக்கழகம் பாதின் நகர பிராந்தியத்தில் 'இலார்' என்று ஒரு வளாகத்தை நிறுவியது. சிந்து பல்கலைக்கழகத்தின் இலார் வளாகம், பாதின் இலார் பிராந்தியத்தில் வசிப்பவர்களுக்கு, குறிப்பாக சிறுமிகளுக்கு, அவர்களின் உள்ளூர் பகுதியில் உயர் கல்வியை வழங்குவதற்காக நிறுவப்பட்டது.
1433 ல், பர்கண்டி டியூக் லோயர் லோதரிங்கியாவில் உள்ள பெரும்பாலான தாழ்நிலப் பகுதிகளின் கட்டுப்பாட்டைக் கைப்பற்றினார்;அவர் நவீன பெல்ஜியம், லக்சம்பர்க் மற்றும் பிரான்சின் ஒரு பகுதியை உள்ளடக்கிய பர்குண்டியன் நெதர்லாந்தை உருவாக்கினார். ஸ்பெயினின் கத்தோலிக்க மன்னர்கள் புராட்டஸ்டன்டிசத்திற்கு எதிராக வலுவான நடவடிக்கைகளை எடுத்தனர், இது இன்றைய பெல்ஜியம் மற்றும் நெதர்லாந்து மக்களை துருவப்படுத்தியது.அடுத்தடுத்த டச்சு கிளர்ச்சி பர்குண்டியன் நெதர்லாந்தை ஒரு கத்தோலிக்க பிரெஞ்சு மற்றும் டச்சு மொழி பேசும் "ஸ்பானிஷ் நெதர்லாந்து" , மற்றும் வடக்கு "ஐக்கிய மாகாணங்கள்" என பிரிக்க வழிவகுத்தது.ஐக்கியம் மாகாணங்கள் டச்சு மொழி பேசும் மக்களைக் கொண்டிருந்தது மற்றும் அவர்கள் பெரும்பாலும் புராட்டஸ்டன்ட் இனத்தை சேர்ந்தவர்கள், இங்கு கத்தோலிக்கர்கள் சிறுபான்மையினர். இது நவீன நெதர்லாந்து ஆனது.
ரோமானிய சக்தி வீழ்ச்சியடைந்து இடைக்காலம் தொடங்கியபோது, மூன்று ஆதிக்கம் செலுத்திய ஜெர்மனிய மக்கள் இப்பகுதியில் ஒன்றிணைந்தனர், வடக்கு மற்றும் கடலோரப் பகுதிகளில் ஃபிரிஷியர்கள், வடகிழக்கில் லோ சாக்சன்கள் மற்றும் தெற்கில் ஃபிராங்க்ஸ். இடைக்காலத்தில், கரோலிங்கியன் வம்சத்தின் சந்ததியினர் இப்பகுதியில் ஆதிக்கம் செலுத்த வந்தனர், பின்னர் தங்கள் ஆட்சியை மேற்கு ஐரோப்பாவின் பெரும்பகுதி வரை விரிவுபடுத்தினர். எனவே நெதர்லாந்தின் பகுதி பிராங்கிஷ் புனித ரோம சாம்ராஜ்யத்திற்குள் லோயர் லோதரிங்கியாவின் ஒரு பகுதியாக மாறியது.
1789 க்குப் பிறகு பிரெஞ்சு புரட்சி பரவியது, 1795-1806 இல் பிரெஞ்சு சார்பு படேவியன் குடியரசு நிறுவப்பட்டது. நெப்போலியன் இதை ஹாலந்து இராச்சியம் என ஒரு செயற்கைக்கோள் மாநிலமாக மாற்றினார், பின்னர் வெறுமனே ஒரு பிரெஞ்சு ஏகாதிபத்திய மாகாணமாக மாற்றினார். 1813-15ல் நெப்போலியன் வீழ்ச்சியடைந்த பின்னர், விரிவாக்கப்பட்ட "நெதர்லாந்தின் யுனைடெட் கிங்டம்" ஆரஞ்சு மாளிகையின் மக்கள் அரசர்களாக இருக்க இந்நாடு உருவாக்கப்பட்டது, பெல்ஜியம் மற்றும் லக்சம்பர்க் ஆகிய நாடுகளையும் இந்த அரசு ஆட்சி செய்தது.
ஹவுஸ் ஆஃப் ஆரஞ்சு மன்னர் பெல்ஜியம் மீது செல்வாக்கற்ற புராட்டஸ்டன்ட் சீர்திருத்தங்களை விதித்தார். இது 1830 இல் மக்கள் அவர்களுக்கு எதிராக கிளர்ச்சி செய்ய வலியுறுத்தியது, இதனால் 1839 இல் நாடு சுதந்திரமானது. ஆரம்பத்தில் பழமைவாத காலத்திற்குப் பிறகு, 1848 அரசியலமைப்பு அறிமுகப்படுத்தப்பட்டதைத் தொடர்ந்து; நாடு ஒரு அரசியலமைப்பு மன்னருடன் நாடாளுமன்ற ஜனநாயகமாக மாறியது. நவீனகால லக்சம்பர்க் 1839 இல் நெதர்லாந்திலிருந்து தனியாக அதிகாரப்பூர்வமாக சுதந்திரமானது.
டச்சு பொற்காலம் 1667 ஆம் ஆண்டில் அதன் உச்சநிலையைக் கொண்டிருந்தது, வர்த்தகம், தொழில், கலைகள் மற்றும் அறிவியல்கள் சிறந்த நிலையில் இருந்தன. உலகளாவிய பணக்கார டச்சு பேரரசு உருவாக்கப்பட்டது. டச்சு கிழக்கிந்திய கம்பெனி தொழில் முனைவோர் மற்றும் வர்த்தகத்தின் அடிப்படையில் தேசிய வணிக நிறுவனங்களில் ஆரம்ப மற்றும் மிக முக்கியமான ஒன்றாகும். பதினெட்டாம் நூற்றாண்டின் போது, ​​நெதர்லாந்தின் சக்தி, செல்வம் மற்றும் செல்வாக்கு குறைந்தது.
மிகவும் சக்திவாய்ந்த பிரிட்டிஷ் மற்றும் பிரெஞ்சு அண்டை நாடுகளுடனான தொடர்ச்சியான போர்கள் இப் பேரரசை பலவீனப்படுத்தின. நியூ ஆம்ஸ்டர்டாமின் வட அமெரிக்க காலனியை இங்கிலாந்து கைப்பற்றி, அதற்கு "நியூ யார்க்" என்று பெயர் மாற்றியது. ஒராங்கிஸ்டுகளுக்கும் தேசபக்தர்களுக்கும் இடையே அமைதியின்மை மற்றும் மோதல்கள் பெருகின.
ரோமானியப் பேரரசின் இராணுவமயமாக்கப்பட்ட எல்லை மண்டலத்தை உருவாக்கிய நான்கு நூற்றாண்டுகளில் பதிவுகள் தொடங்குகின்றன. இது மேற்கு நோக்கி நகரும் ஜேர்மனிய மக்களிடமிருந்து அதிகரித்த அழுத்தத்தின் கீழ் வந்தது.